Στο πλαίσιο διενεργούμενης από την Επιχείρησή μας («ΔΕΡΑ») έρευνας αγοράς, προκειμένου να διαπιστωθεί το επίπεδο του υφιστάμενου ανταγωνισμού για *προληπτικό έλεγχο και τη συντήρηση του εξοπλισμού δικτύου δεδομένων της ΔΕΡΑ* καλείται κάθε ενδιαφερόμενος οικονομικός φορέας, (νομικό πρόσωπο), να αποστείλει, μέσω ηλεκτρονικού ταχυδρομείου στη διεύθυνση: oikonomikes\_protaseis@athina984.gr, ενδεικτικές τιμές στις οποίες θα διέθετε προς την Επιχείρηση, και συγκεκριμένα σύμφωνα με τις κάτωθι προδιαγραφές:

1. Έλεγχος δομημένης καλωδίωσης των δικτυών της ΔΕΡΑ και αποκατάσταση βλαβών στην καλωδίωση.
2. Επανορθωτική συντήρηση, η οποία περιλαμβάνει υπηρεσίες αποκατάστασης βλαβών σε διαγνωσμένες βλάβες, αντικατάσταση φθαρμένων εξαρτημάτων με καινούρια τα οποία θα παρέχει η ΔΕΡΑ.

Η επιδιόρθωση και αποκατάσταση κάθε βλάβης που θα εντοπιστεί, απαιτείται να γίνεται άμεσα στο μικρότερο δυνατό χρονικό διάστημα, έτσι ώστε να εγγυάται η ομαλή και εύρυθμη λειτουργία όλου του εξοπλισμού του δικτύου της ΔΕΡΑ.

1. Προληπτική συντήρηση του δικτύου δεδομένων της ΔΕΡΑ, η οποία θα αποσκοπεί στην πρόληψη προβλημάτων και στην βελτίωση λειτουργίας του δικτύου των υπηρεσιών της επιχείρησης.

Η προληπτική συντήρηση περιλαμβάνει απαραίτητα τα πιο κάτω:

-Έλεγχος και καθαρισμός racks, switches και εξοπλισμού που περιλαμβάνεται σε αυτά.

-Κάθε άλλη εργασία που κρίνεται αναγκαία για την διασφάλιση της εύρυθμης, απρόσκοπτης, ασφαλούς και αποτελεσματικής λειτουργίας του εξοπλισμού δικτύου δεδομένων της ΔΕΡΑ.

1. Οι υπηρεσίες ελέγχου και συντήρησης θα πρέπει να έχουν ολοκληρωθεί σε διάστημα ενός (1) μήνα, εξασφαλίζοντας την αδιάλειπτη λειτουργία του δικτύου υπολογιστών της ΔΕΡΑ.

Διευκρινίζεται, ότι η παρούσα ΔΕΝ αποτελεί πρόσκληση για την υποβολή προσφορών, ούτε δεσμεύεται με αυτήν η Επιχείρηση ότι θα προβεί οπωσδήποτε στην προμήθεια των υπηρεσιών. Η έρευνα διενεργείται για τον ακριβή προϋπολογισμό της δαπάνης. Ανάλογα με τα αποτελέσματά της, μπορεί να αποτελέσει τη βάση διαβούλευσης με έναν ή περισσότερους οικονομικούς φορείς, η οποία ενδέχεται να καταλήξει σε διαγωνιστική διαδικασία ή σε απευθείας προμήθεια, λαμβάνοντας υπόψη και τις δυνατότητες του προϋπολογισμού της ΔΕΡΑ. Σε περίπτωση που τα αποτελέσματα της παρούσας δεν αξιολογηθούν ως ικανοποιητικά για την Επιχείρηση, σύμφωνα και με τις δυνατότητες του προϋπολογισμού της, η Επιχείρηση διατηρεί το δικαίωμα να μην προβεί σε ανάθεση της υπηρεσίας, κατά την απόλυτη διακριτική της ευχέρεια.

Η αποστολή των οικονομικών προτάσεων στη διεύθυνση:

oikonomikes\_protaseis@athina984.gr

θα πρέπει να γίνει αποκλειστικά με e–mail, από σήμερα 02/01/2023, μέχρι και την Τρίτη 04/01/2023 και ώρα 14:00.

Θερμή παράκληση προς τους ενδιαφερόμενους, να αναγράφουν στο mail: Ακριβή επωνυμία, εφόσον πρόκειται για νομικά πρόσωπα, διεύθυνση έδρας/επαγγελματικής εγκατάστασης με ταχυδρομικό κώδικα, Α.Φ.Μ. και Δ.Ο.Υ., Αρ. Γ.Ε.ΜΗ) και στοιχεία νόμιμου εκπροσώπου, καθώς και τα πλήρη στοιχεία επικοινωνίας τους (τηλεφωνικής και ηλεκτρονικής).